มาแล้ว ชนาธิป เปิดใจหลังชวดแชมป์ ชี้ชัดเหตุไม่ซัดจุดโทษ (คลิป)
วันที่ 26 ต.ค. 62 เมสซีเจ ชนาธิป สรงกระสินธ์ กองหน้าชาวไทยของ เจ้านกฮูก ฮอกไกโด คอนซาโดเล ซัปโปโร ออกมาเปิดใจหลังเกมดวลจุดโทษพ่าย คาวาซากิ ฟรอนตาเล 4-5 (เสมอในเวลา 120 นาที 3-3) ส่งผลให้ชวดแชมป์ ลูวาน คัพ ไปอย่างน่าเสียดาย พร้อมเผยสาเหตุที่ไม่รับหน้าที่ซัดจุดโทษ,โดยทาง อดีตห้องเครื่อง กิเลนผยอง เอสซีจี เมืองทอง ยูไนเต็ด ออกมากล่าวว่า ก็รู้สึกดีใจเพื่อนร่วมทีม, โค้ช สู้จนมาจนนัดชิงชนะเลิศได้สำเร็จ ผมแทบไม่ได้มีส่วนร่วม ก็ขอโทษที่ทำให้แฟนบอลเสียใจเนื่องจากไม่ได้ผลการแข่งขันที่ต้องการทั้งๆ ที่เรามีโอกาสชนะ ส่วนหนึ่งอาจเป็นเพราะเรื่องของประสบการณ์ แน่นอนว่าก็ต้องสู้ต่อไป ผมจะพยายามพัฒนาตัวเองให้มันดีขึ้น ขอโทษแฟนบอลชาวไทยและทางซัปโปโรที่ไม่สามารถเอาถ้วยกลับไปได้ ก็ขอให้กำลังใจพวกเรากันต่อไป,พร้อมกันนี้เจ้าตัวยังออกเปิดเผยสาเหตุที่ไม่มีชื่อยิงจุดโทษว่า จริงๆ แล้วช่วงฝึกซ้อมผมก็ได้ซ้อมยิงจุดโทษมานะ แต่เกมนี้เราแข่งมาเต็มๆ 120 นาที ผมก็เลยไม่มั่นใจในกำลังขาของตัวเองทำให้ตัดสินใจที่จะขอไม่ยิง,(เริ่มตั้งแต่นาทีที่ 20.30)
ชนาธิป สรงกระสินธ์ ห้องเครื่องชาวไทยของ ฮอกไกโด คอนซาโดเล ซัปโปโร ออกมาเปิดใจหลังเกมชวดแชมป์ ลูวาน คัพ พร้อมเผยสาเหตุที่ไม่รับหน้าที่ซัดจุดโทษ
เมสซีเจ,ชนาธิป สรงกระสินธ์,ฮอกไกโด คอนซาโดเล ซัปโปโร,คาวาซากิ ฟรอนตาเล,ลูวานคัพ